b"\n_START_ARTICLE_\nPresident del Govern de Navarra\n_START_SECTION_\nManera d'elecci\xc3\xb3\n_START_PARAGRAPH_\nOrigin\xc3\xa0riament, l'elecci\xc3\xb3 del President del Govern estava regulada per l'article 29 de la Llei Org\xc3\xa0nica 13/1982, de Reintegraci\xc3\xb3 i Amillorament del R\xc3\xa8gim Foral de Navarra. No obstant aix\xc3\xb2, el 26 de mar\xc3\xa7 de 2001 es va promulgar la Llei Org\xc3\xa0nica 1/2001, per la qual es van modificar diversos articles de l'anterior. Aquesta modificaci\xc3\xb3 va obeir a un desig dels partits pol\xc3\xadtics amb representaci\xc3\xb3 majorit\xc3\xa0ria al Parlament de Navarra, en estimar convenient que s'establ\xc3\xads un nou procediment d'elecci\xc3\xb3 del President del Govern, amb la finalitat d'escur\xc3\xa7ar els terminis respecte al sistema anterior.\n_START_SECTION_\nPle del Parlament\n_START_PARAGRAPH_\nAix\xc3\xad mateix s'eliminava l'automatisme en favor del candidat que tingu\xc3\xa9s major nombre d'escons, en el cas que cap dels candidats proposats hagu\xc3\xa9s obtingut majoria simple en les successives votacions. A m\xc3\xa9s, amb aquesta modificaci\xc3\xb3 es pretenia que per a la designaci\xc3\xb3 del President fos requisit imprescindible tenir la condici\xc3\xb3 pol\xc3\xadtica de Parlamentari Foral i, finalment, que el President estigu\xc3\xa9s investit de la facultat de la qual fins ara mancava, de dissoldre el Parlament i de convocar eleccions, al marge de l'establert a aquest efecte per al sup\xc3\xb2sit de frac\xc3\xa0s del proc\xc3\xa9s d'investidura."